CELEX: 32022D0809
Language: lt
Date: 1653264000000
Title: Tarybos sprendimas (BUSP) 2022/809 2022 m. gegužės 23 d. kuriuo iš dalies keičiamas Tarybos sprendimas (BUSP) 2022/338 dėl paramos priemonės pagal Europos taikos priemonę dėl mirtinai jėgai panaudoti skirtos karinės įrangos ir platformų tiekimo Ukrainos ginkluotosioms pajėgoms

2022 5 24   
               
               
                  LT
               
               
                  Europos Sąjungos oficialusis leidinys
               
               
                  L 145/40
               
            
         TARYBOS SPRENDIMAS (BUSP) 2022/809
         2022 m. gegužės 23 d.
         kuriuo iš dalies keičiamas Tarybos sprendimas (BUSP) 2022/338 dėl paramos priemonės pagal Europos taikos priemonę dėl mirtinai jėgai panaudoti skirtos karinės įrangos ir platformų tiekimo Ukrainos ginkluotosioms pajėgoms
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 28 straipsnio 1 dalį ir 41 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2022 m. vasario 28 d. Taryba priėmė Sprendimą (BUSP) 2022/338 (1), kuriuo nustatyta paramos priemonė, kurios finansinė orientacinė suma – 450 000 000 EUR ir kuri skirta padengti mirtinai jėgai panaudoti skirtos karinės įrangos ir platformų tiekimo Ukrainos ginkluotosioms pajėgoms išlaidas;
                  
               
                     (2)
                  
                  
                     2022 m. kovo 23 d. Taryba priėmė Sprendimą (BUSP) 2022/471 (2), kuriuo iš dalies pakeistas Sprendimas (BUSP) 2022/338 ir finansinė orientacinė suma padidinta iki 900 000 000 EUR;
                  
               
                     (3)
                  
                  
                     2022 m. balandžio 13 d. Taryba priėmė sprendimą (BUSP) 2022/636 (3), kuriuo iš dalies pakeistas Sprendimas (BUSP) 2022/338 ir finansinė orientacinė suma padidinta dar kartą iki 1 350 000 000 EUR;
                  
               
                     (4)
                  
                  
                     atsižvelgiant į tebesitęsiančią Rusijos Federacijos ginkluotą agresiją prieš Ukrainą, finansinė orientacinė suma turėtų būti padidinta dar 490 000 000 EUR;
                  
               
                     (5)
                  
                  
                     Sprendimas (BUSP) 2022/338 turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas (BUSP) 2022/338 iš dalies keičiamas taip:
            
                        1)
                     
                     
                        2 straipsnio 1 dalis pakeičiama taip:
                        
                           „1.   Finansinė orientacinė suma, skirta su paramos priemone susijusioms išlaidoms padengti, yra 1 840 000 000 EUR.“;
                        
                     
                  
                        2)
                     
                     
                        2 straipsnio 3 dalis pakeičiama taip:
                        
                           „3.   Vadovaujantis Sprendimo (BUSP) 2021/509 29 straipsnio 5 dalimi, paramos priemonių administratorius po šio sprendimo priėmimo gali pakviesti teikti įnašus, ne daugiau kaip 1 840 000 000 EUR. Administratoriaus paramos priemonėms sutelktos lėšos naudojamos tik išlaidoms, neviršijančioms Sprendimu (BUSP) 2021/509 įsteigto komiteto patvirtintų ribų šiai paramos priemonei skirtame 2022 m. taisomajame biudžete ir vėlesnių metų biudžetuose, apmokėti.“;
                        
                     
                  
                        3)
                     
                     
                        2 straipsnio 4 dalis pakeičiama taip:
                        
                           „4.   Išlaidos, susijusios su šios paramos priemonės įgyvendinimu, atitinka finansavimo reikalavimus nuo 2022 m. sausio 1 d. iki dienos, kurią turi nustatyti Taryba. Iki 2022 m. kovo 11 d. patirtos tinkamos finansuoti išlaidos neviršija 450 000 000 EUR.“;
                        
                     
                  
                        4)
                     
                     
                        4 straipsnio 4 dalies j punktas pakeičiamas taip:
                        
                                    „j)
                                 
                                 
                                    Vokietijos gynybos ministerija ir Federalinė vidaus reikalų ir bendruomenių ministerija;“.
                                 
                              
                  
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2022 m. gegužės 23 d.
            
               
                  Tarybos vardu
               
               
                  Pirmininkas
               
               M. BEK
            
         
         
            (1)  2022 m. vasario 28 d. Tarybos sprendimas (BUSP) 2022/338 dėl paramos priemonės pagal Europos taikos priemonę dėl mirtinai jėgai panaudoti skirtos karinės įrangos ir platformų tiekimo Ukrainos ginkluotosioms pajėgoms (OL L 60, 2022 2 28, p. 1).
         
            (2)  2022 m. kovo 23 d. Tarybos sprendimas (BUSP) 2022/471, kuriuo iš dalies keičiamas Sprendimas (BUSP) 2022/338 dėl paramos priemonės pagal Europos taikos priemonę dėl mirtinai jėgai panaudoti skirtos karinės įrangos ir platformų tiekimo Ukrainos ginkluotosioms pajėgoms (OL L 96, 2022 3 24, p. 43).
         
            (3)  2022 m. balandžio 13 d. Tarybos sprendimas (BUSP) 2022/636, kuriuo iš dalies keičiamas Sprendimas (BUSP) 2022/338 dėl paramos priemonės pagal Europos taikos priemonę dėl mirtinai jėgai panaudoti skirtos karinės įrangos ir platformų tiekimo Ukrainos ginkluotosioms pajėgoms (OL L 117, 2022 4 19, p. 34).